**LĒMUMS**

Liepājā

|  |  |
| --- | --- |
| 2022.gada 10.novembrī |  Nr.392/15(prot. Nr.15, 6.§) |

Par grozījumu 2019.gada 17.oktobra

lēmumā Nr.375

Pamatojoties uz likuma “Par pašvaldībām” 14.panta otrās daļas 1. un 6.punktu, 15.panta pirmās daļas 4. un 21.punktu, Ministru kabineta 2019.gada 19.novembra noteikumiem Nr.537 “Eiropas Ekonomikas zonas finanšu instrumenta un Norvēģijas finanšu instrumenta 2014.-2021.gada perioda programmas “Pētniecība un izglītība” aktivitātes “Inovācijas centri” īstenošanas noteikumi”, Ministru kabineta 2019.gada 16.janvāra rīkojumu Nr.20 “Par Eiropas Ekonomikas zonas finanšu instrumenta un Norvēģijas finanšu instrumenta līdzfinansētās programmas “Pētniecība un izglītība” koncepcijas projektu”, Liepājas valstspilsētas un Dienvidkurzemes novada attīstības programmas 2022.-2027.gadam rīcības virziena Nr.7 “Kvalitatīva, pieejama, iekļaujoša izglītība” uzdevuma Nr.7.2. “Sniegt atbalstu pašvaldību infrastruktūras un tehnoloģiju izmantošanas pieejamībai mācību procesam izglītības iestāžu audzēkņiem” projektu Nr.VPr\_34 “Zinātnes centra izveide bērniem un jauniešiem”, izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 3.novembra lēmumu (sēdes protokols Nr.11) un pastāvīgās Finanšu komitejas 2022.gada 3.novembra lēmumu (sēdes protokols Nr.12), Liepājas valstspilsētas pašvaldības dome **nolemj:**

Izdarīt Liepājas pilsētas domes 2019.gada 17.oktobra lēmumā Nr.375 “Par EEZ finanšu instrumenta un Norvēģijas finanšu instrumenta 2014.-2021.gada perioda programmas “Pētniecība un izglītība” aktivitātes “Inovācijas centri” īstenošanas projektu “Zinātnes un izglītības inovāciju centra attīstība Liepājā”” grozījumu, papildinot ar 4.1 punktu šādā redakcijā:

“4.1 Nodrošināt Projekta īstenošanai nepieciešamo Liepājas pilsētas pašvaldības priekšfinansējumu Projekta attiecināmo izmaksu segšanai 2023.gadā 102 412,82 EUR (viens simts divi tūkstoši četri simti divpadsmit *euro* un astoņdesmit divi centi) apmērā, kas tiks atmaksāts 2023.gadā pēc Projekta noslēguma, ja izmaksas izlietotas pilnā plānotajā apmērā un nav konstatētas neatbilstības.”

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Finanšu pārvaldei, Attīstības pārvaldei, Liepājas pilsētas Izglītības pārvaldei |